Ancient

Ancient je (pôvodom) nórska black metalová skupina založená v roku 1992.

História 
Skupinu založil multiinštrumentalista (prevažne gitarista) Aphazel ako jednočlenný projekt v roku 1992. Krátko na to sa k nemu pridal bubeník a vokalista Grimm. V tejto zostave nahrala demo Eerily Howling Winds, vďaka ktorému sa jej podarilo získať zmluvu s Listenable Records. Výsledkom bol v roku 1994 debut Svartalvheim. Po vydaní EP Trolltaar Grimm skupinu opúšťa a Aphazel sa sťahuje do USA.

V Amerike dáva Aphazel dokopy novú zostavu Ancient. Namiesto Grimma prichádzajú vokalista (a príležitostne bubeník) Lord Kaiaphas a bubeník Kjetil a zostavu dopĺňa Kimberly Goss (klávesy). Skupina uzavrie zmluvu s Metal Blade records. V tejto zostave nahrávajú album The Cainian Chronicle. Skupina upúšťa od tradičného black metalu a priberá gothic metalové prvky. Krátko na to točia klip k piesni Lilith's Embrace. Po tomto klipe odchádzajú Kjetil a Kimberly. Do skupiny prichádza druhý multiništrumentalista Jesus Christ! (tiež hlavne gitarista) a speváčka Erichte. V tejto zostave nahrávajú album Mad Grandiose Bloodfiends. Nasleduje Bloodhount tour, počas ktorého hrajú so skupinou niekoľkí hostia na doplnenie zostavy – Scorpios (basa), Lazarus (klávesy) a Profana (bicie).

Po turné zostávajú v Ancient len Jesus Christ! a Aphazel, ktorý sa od tohto momentu stáva aj novým vokalistom skupiny. Pôsobisko skupiny sa opäť mení, tentoraz sa ním stane Taliansko. Ku skupine sa pridávajú vokalista Deadly Kristin a bubeník Krigse. Na novom albume The Halls of Eternity si Jesus Christ! príliš nezahrá, nakoľko sa nahrávania nemôže zúčastniť. V roku 2000 sa tvorí nová zostava za príchodu basgitaristu Dhilorza a bubeníka GroMa. V novej zostave točia album Proxima Centauri. V roku 2003 odchádza Deadly Kristin, čím sa skupina po prvýkrát od roku 1996 zbaví ženských vokálov. Na poslednom albume Night Visit (2004) si zahosťuje aj bývalý člen Lord Kaiaphas.

Zostava skupiny sa počas nasledujúcich rokov menila.

Zostava 
 Aphazel – gitara (1992 –), spev (1998 –), klávesy, basová gitara
 Dhilorz – basová gitara (1999-)
 Aleister – gitara (2001, pôvodne len hosť)
 Nicholas Howard Barker – bicie (2009 –)

Bývalí členovia 
 Grimm – bicie a spev (1993 – 1995)
 Lord Kaiaphas – spev (1996 – 1998), bicie
 Kjetil – bicie (1996)
 Kimberly Goss – klávesy, vokály (1996 – 1997)
 Jesus Christ! – gitara, basa, klávesy (1997 – ?)
 Erichte – spev (1997 – 1998)
 Scorpios – basa (1998, hosť)
 Lazarus – klávesy (1998, hosť)
 Profana – bicie (1998, hosť)
 Deadly Kristin – spev (1998 – 2003)
 Krigse – bicie (1999)
 GroM – bicie (2000 – 2006)

Diskografia

Albumy 
Všetky albumy vydané na Metal Blade records, pokiaľ nie je uvedené inak

 Svartalvheim (1994, Listenable records)
 The Cainian Chronicle (1996)
 Mad Grandiose Bloodfiends (1997)
 The Halls of Eternity (1999)
 Proxima Centauri (2001)
 Night Visit (2004)
 Back to the Land of the Dead (2016, Soulseller records)

EP 
 Det Glemte Riket (1994)
 Trolltaar (1995, Damnation records)
 God Loves the Dead (2001)

Videoklipy 
 „Lilith's Embrace“
 „Willothewisp“
 „Um Sonho Psycodelico“
 „God Loves the Dead“
 „Night Visit“

Iné projekty

Externé odkazy 
 Ancient, Encyclopaedia Metallum 
 Ancient, Discogs.com 
 Ancient, Last.fm 
 Ancient, Allmusic 

Nórske blackmetalové hudobné skupiny
Blackmetalové hudobné skupiny